JohanHeinsen/ENO huggingface dataset:
Aarhuus Stifts-Tidende, 1801-11-21
Den 19de d. M. blev mig af en Ven leveret 5 Rdr. til de Fattige, for denne Gave takkes paa disses Vegne. J. Bech.
Aarhuus Stifts-Tidende, 1801-11-21
Af Told- og Consumtionsbetient Hoff blev mig leveret 5 Rdr. til de Fattige, som Christen Brodersen af Veylbye maatte give i Mulkt for udøvet Grovhed og usandfærdige beskyldninger imod ham. Aarhuus, den 21de Novbr. 1801. Jens Fugl.
Aarhuus Stifts-Tidende, 1801-11-21
Efter nogen Tids Sygeleie, behagede det Forsynet, her paa Gaarden i Dag at bortkalde til et bedre Liv, Frue Consistorialraadinde Holst, fød Falkenschiold, i hendes Alders 64 Aar.
Aarhuus Stifts-Tidende, 1801-11-21
Dette undlader man ikke efter nu brugelig Maade, herved at bekiendtgiøre den salig Afdødes respective Slægt. og Venner. Constantinsborg, den 18de Novbr. 1801. Fædder Charissius.
Aarhuus Stifts-Tidende, 1801-11-21
Udenlandsk. Frankrig. Tilberedelserne til den store Fest vedvarer Dag og Nat. Der er udstædt de strængeste Befalinger, for at hindre tilstødende Ulykkestilfælde den Dag. Kun 3 Porte paa Thuillerieslottet ere bestemte til at gaae ind af, de øvrige ere til at gaae ud igien J Thuilleriets Slotsgaard ere alle Træer omhuggede, da de vare til Hinder for Evolutionerne ved de store Parader. Med Husenes Nedrivelse paa Carousselpladsen har man hastet saameget, at Pladsen allerede er renset og broelagt. Skibsfarten paa Seinen, især for Brænde skibe, er fra den 6te til den 10de Novbr. spærret. Blant de talrig tilstrømmende Fremmede, beder sig Oberst William som commanderede den østerrigske Flotille paa den Constanzer Søe. Grev Cornvallis kom til Paris den 7de Novbr. om Aftenen Kl. 7. Fra Middag af stod alt en Æresvagt uden for hans Hotel.
Aarhuus Stifts-Tidende, 1801-11-21
Ved Audiencen hos den første Consul den 6te Novbr. forestillede den danske Gesandt de danske Kammerherrer, Bourke, Grev Schimmelmann og von Blohme, Kammerjunkerne Rosenkrantz og von Qualen, Gardecapitain Grev Schach og Ritmester von Chrenstein.
Aarhuus Stifts-Tidende, 1801-11-21
Grev Cornvallis kom den 6te om Aftenen Kl. 10 til Calais. Alle Skibene i Havnen vare behængte med Løg ter, og alle Huse mod Havnen vare illuminerede.
Aarhuus Stifts-Tidende, 1801-11-21
Paa Fregatten Pensee som er afseilet til St. Domingo befinder sig adskillige Mænd som ere bekiendte med denne vigtige Colonies Forfatning. Borger Cresnon, Director ved Nationalinstitutet for Colonierne, bliver og sendt dertil og medtager begge Toussaint LOvertures Sønner, som hidtil er opdraget i dette Jnstitut. Det synes som Regieringen først ved milde og overtydende Forholdsregler vil bringe Toussaint fra hans herskesyge Plan, og hvis dette skulle feile, da at bruge Magten. Flaaden som hertil skal bruges kommer til at bestaae af 6 franske og 6 spanske Linieskibe under Commando af den franske Admiral Villaret og den spanske Contreadmiral Nava. Den derpaa indskibede Landmagt af 12000 Mand, siger man nu, skal commanderes af General Bernadotte.
Aarhuus Stifts-Tidende, 1801-11-21
J Brüssel skal efter befaling 2 nye Kanaler anlægges, hvortil de fornødne Penge allerede ere anviiste. Man vil foreene Olse med Schelden og Sambre= med Dylefloden.
Aarhuus Stifts-Tidende, 1801-11-21
Man forsikrer at der mellem Engeland og Frankrig, ved Separatartikler er endnu bestemt mange vigtige Punkter; blant andre: Over de neutrale Magters Skibsfart i Krigstider, over Piemont, over oprettende Handelsetablissementer i Egypten, over Hanover, over Huset Oranien og over Negernes tilkommende Forfatning i Vestindien.
Aarhuus Stifts-Tidende, 1801-11-21
Tyrkiet. Den til Belgrad ankomne Generalanditeur fra Porten, har for de 3 myrdede Storherrelige Embedsmænd, af de derværende Janitskarer forlangt til Forsoningsoffer 3 Hoveder af Anførerne for Oprøret, med det Løfte, at dermed skulle hele Sagen være afgjort. Men da Janitskarerne har afslaaet det, er Generalarditeuren bortreist og der bliver nu sendt en betydelig Magt mod Belgrad. Storherren har udnævnt Saffy Pacha, som Arnauterne ere meget hengivne, til Pacha af 3. Hesterumper og paalagt ham at samle et Korps Arnauter. Han skal allerede have samlet 10,000 Mand, hvormed han vil vove et Slag imod Pasvan Oglu, imedens Kerzialerne angriber Belgrad.
Aarhuus Stifts-Tidende, 1801-11-21
Adskilligt. Den 16de Novbr. er Arvestatholderen, Prindsen af Oranien, paa sin Reise fra Engeland til sine tydske Stater, ankommen til Hamborg. Otte kiekke Franskmænd, nemlig: Ambassadesecretairen i Neapolis, Borger de Beer, Overingenieur Houdenert, Adjutant Dampierre, Feldtskiær Bagueris, Maler Wicar, Postinspecteur Moulin og 2 Reisende, har vovet at stige ned i Vesuus Crater, som ingen, siden det sidste store Hovedudbrud endnu har dristet sig til. Banditerne som hidtil har foruroliget det Genuesiske Gebeet, især Diavolo og hans Broder har nu ganske forladt samme, og ved Nattetider afseilet fra Boecadesino.
Aarhuus Stifts-Tidende, 1801-11-21
Generalcommanden i Temeswar har nu officiel Bekiendtgjort, at Pasian Oglu lader i Widdin præge Jasephinske Ducater, Krondalere og Tolvkreutzerstykker. Dacaterne skal være noget lettere end de Hollandske, men Krondalerne af Tin, forsølvet, og Tolvkreutzerstykkerne ligeledes falske.
Aarhuus Stifts-Tidende, 1801-11-21
J Rheingan beløbet dette Aars Vinhøst sig til 3360, Stykfade, hver paa 1200 Bouteiller. Efter alle Omkostningers Fradrag, kan hver Stykfad, det ene beregnet imod det andet, være af 350 Gyldens Værdie, som tilsammen udgiør en Capital af 1 Million 166000 Gyldens aarlig i Jndtægt. Denne Hovedcapital beregnet som 5 Procento Renter udgiør en Eiendomsværdie af 230 Millioner. J Rudesheim, Hochhem og Marke brunn, koster en Morgen Viinbierg, som er got liggendes, eller 60 Qvadratruthen (en Ruthe er omtrent 5 a 6 Alen) 3 til 4000 Gylden.
Aarhuus Stifts-Tidende, 1801-11-21
En fra Feldten hiemkommen Soldat paa 22 Aar, og af 6 Fods Høide, begynder at giøre Opsigt i Paris formedelst hans umaadelige Ædelyst. Han har alt holdt adskillige Maaltider, hvori han har fortært 30 til 40 Pund raadt Kiød, og næsten udtømt ligesaamange Flasker Viin. Slagterne har for kort Tid siden beværtet ham, hvor han til deres Forundring laad alt hvad de satte for ham. J Mangel af bedre, æder han Hunde-Katte og Hestekiød.
Aarhuus Stifts-Tidende, 1801-11-21
Kongen af Neapolis har udsendt Linieskibet Archimedes paa 74 Kanoner, som er det eneste Krigskib han nu eier, paa Krydstog imod de africanske Søerøvere, der nu ved Landgang meget forurolige de Siciliske og Neapolitanske Kyster. Allene fra Algier er der udrustet 16 Kaperskibe.
Aarhuus Stifts-Tidende, 1801-11-21
Efter Hertugen af St. Simons Memoires, seer man sat den i sidste Avis ommeldte franske Krondiamant er af en Blommes Størrelse og næsten rund, fuldkommen hvid og uden Plætter. Han anfører derhos, at denne af sin Art i Kostbarhed eneste Diamant, egentlig er stiaalen Gods. En Embedsmand ved Diamantgrubben, som havde tilvendt sig samme, og nedslugt den, var saa lykkelig paa sin Flugt, at han, uden at blive mistænkt, kom ombord paa et Skib, og saaledes undgik den almindelige Prøve med Purgants og Klisterer, som man ellers bruger for at drive dem ud af dette usædvanlige Biemmested.
Aarhuus Stifts-Tidende, 1801-11-21
J Wien er en Machinist, som mageløst erstatter Folk alle forlorne Lemmer, det være sig Næse, Hænder eller hvad andet de have tabt. Han anfører derom i Aviserne en Oberlieutenants Vidnedsbyrd, som havde mistet sin høire Haand, og nu har faaet af ham saa velskabt en Haand igien, at han med samme kan forrette de fleste Ting hvortil man bruger Hænder.
Aarhuus Stifts-Tidende, 1801-11-21
Senator Clement de Ris's Bortførere have nu faaet deres endelige Dom, hvorefter 3 skulle miste Livet og en Mand med sin Kone smeddes til Karren i 22, et andet Par i 5 Aar.
Aarhuus Stifts-Tidende, 1801-11-21
Den nye Keiser af China er overordentlig mild imod de Kristne, og har endog tilladt dem at have egne Kirker og Bedehuse i hans Stater, hvilket ikke har været tilstædt over i 100 Aar.
Aarhuus Stifts-Tidende, 1801-11-21
J den 653de Trækning i Wandsbeck er udtrukken følgende Nummere: 69. 79. 64. 59. 32.
Aarhuus Stifts-Tidende, 1801-11-21
Bekiendtgiørelser. Kiøbenhavnsk heglet Hør faaes tilkjøbs hos Lauriz Jørgensen.
Aarhuus Stifts-Tidende, 1801-11-21
At jeg nu er flyttet udi min tilkiøbte Gaard paa Vestergade her i Byen, Nr. 68. Bør jeg ikke undlade at tilkiendegive mine Venner, saavel uden som inden Byen, der hidtil har forundt mig deres Handel, som og de der for Eftertiden ville unde mig samme. Og at jeg der holder Udsalg af alle Partier Specerier, og Urtekram, Farve- og Mahler Vare. Gode feede Tronhiemske Sild i Fierdinger og mindre Partier, samt adskillige Sorter grove Vare, m.m. Enhver (som vil beære mig med deres Handel;) maae være forvisset om reel og billig Behandling. Da jeg skal, for at opfylde denne min Pligt, af alle muelige Kræfter bestræbe mig. Aarhuus, den 21de November 1801. J. Kierulf.
Aarhuus Stifts-Tidende, 1801-11-21
Hvem som haver en Vind-Kakkelovn til Leie, vilde behage at melde det paa Adresse=Contoiret.
Aarhuus Stifts-Tidende, 1801-11-21
En Møllersvend som forstaaer hvad han bør, tillige kan forevise god Atest om sin Redelighed og Vindskibelighed samt Dygtighed, kan blive antagen til 1ste Mai 1802. Paa Lønnen ansees ikke saameget som paa Redelighed og derom kan en saadan Karl henholde sig til Hr. Raadmand Kruse i Horsens og Mathias Poul Til Fæstebonde Søren Sørensen under Steenalt Gods, boendes i Boede Bye, Ørsted Sogn, Rougsøe, Herred, er ankommen en sort Hestklod 4 i 5 Aar, 14 Dage efter Michelsdag. Forsynet med 2de Forskoe, klipper et Mærke paa den venstre Bo som ei kan lignes ved noget Bogstav, men et 8te Tall. Samme Hest solgte han i Fior Vinter paa det sidste Hestemarfed i Randers for 21 Rdr. til en Hestekiøber, men hvorfra og Navn er ham ubekiendt.
Aarhuus Stifts-Tidende, 1801-11-21
Hvem som kan beviisliggjøre at være denne Hest tilhørende, udleveres samme, imod at han betaler alle Omkostninger skadesløs. Nogle Dage for Michelsdag, er en sort Koe, hvid under Maven ved Øvret og hvid Hale, som har faaet een Kalv, bortkommen fra Jens Sørensen i Zeuthen; hvem som kan opdage samme og give Eieren Underretning derom, loves en Douceur og Omkostningerne betalt.
Aarhuus Stifts-Tidende, 1801-11-21
Gaardmand Søren Øvlesen i Grundfør, lader en hvid Sommerkalv oplyse, hvilken siden Høsten, har gaaet hos hans Creature, og nydt samme Forslegning, som hans egne; dens Eier bedes da snarest mueligt at indfinde sig, for at afhente samme, imod dette Avertissements og øvrige Omkostningers Erstatning.
Aarhuus Stifts-Tidende, 1801-11-21
En liden sortebruun Hoppe imellem 6 og 7 Aar gl., lidet spidslæbnet, den halve Hale afædt af et Fol, et for omtrent 5 Uger siden bortkommen af Jeberg Mark tilhørende Undertegnede; hvo som derom kan give nogen Oplysning, faaer en passende Douceur, naar den melder sig hos Kiøbmand Jacob Holm i Randers eller mig Lars Sørensen. Jeberg, den 20de Novbr. 1801.
Aarhuus Stifts-Tidende, 1801-11-21
Fra Anders Leth i Hørning Bye, er en 3 Uger for Michelsdag, bortkommet fra hans Mark, 5 Kalve, hvoraf 3 ere Qviekalve og 2 Studkalve, som ere tve stokket og en Splidt ned i begge Ører, den ene af Qvie kalvene er rødbroget, og de 2 hvidblakbroget, den ene Studkalv er rød og den anden blakbroget, hvem som kan give Eieren Oplysning om samme, loves Omkostningerne betalt og en passende Douceur.
Aarhuus Stifts-Tidende, 1801-11-21
Fra Anders Tomsen i Høiballe, paa Wilhelmsborg Gods, er Natten imellem den 15 og 16de November bortkommet 7 Stude, den ene lidt sortbroged, de 3 ere ganske sorte, og de andre 3 lidt hvide under Bug gen, paa dem alle 7 var klipper et H paa den venstre Læhn, hvem som om samme kan give Eieren Oplysning loves Omkostningerne betalt og en passende Douceur. - Undertegnede, igien har faaet til Salg : smukt indb. Alterbøger, og Udtoget for sig selv, Høeghs Anviisn. i Agerdyrkn., Mandix om Landvæsenets Ret, Begtrup om eng. Landbrug, Mallings store og gode Handl., Sturms Morgenbetragtn., Møllers Præd. over Balles Bibellæsn., Badens lat, Lexicon, nye, ogsaa brugte, kan faaes til lettere Priser; Sportel-Reglement for Rettens Betientere, Posttaxten, Forord, om Landeværnet, tilligemed alle Forordn., Schous Register og Schlegels Naturret i øvrigt kan følgende Boghandleres Skr. deels strax erholdes og deels anskaffes: Gyldendahls, Poulsens, Soldins, Schulzes, Brummers, Schubothes, Stadthagens, Arntzens og Comp., begge Christensernes Skr., Seidelins, Reistrups, Thorrings og Comp. Cohens, Sid berns, Doctor Wulfs, Auditeur Boes, Cramers Skr., Anmeldtes Kobbersaml. tilligemed Lahdes og den Kongl. Hof=Violon Haskeels smukke og ny engelsk Dandser med Musik; ogsaa ny Psalmebøger, Lærebøger, og deriblant Birches bibelske Historier, ere daglig at faae i Aarhuus Schytte. E. Skr. De Literaturyndere, som maatte foreene sig om Læseselskaber i Stiftet, tilbydes og af mit rigel. Forraad, da jeg efter mit bedste Skiønne vil alvorlig bestræbe mig for at fyldestgiøre Enhver til Fornøielse som hidtil; ogsaa Bestyrerne for Læseselskaberne tillader jeg at remittere mig hvad Skr. der enten efter eget eller mit Valg sendtes dem, hvis Jndhold ikke svarte til vores Forhaabning; de Lysthavende vilde da henvende sig til mig jo før jo hellere, for at jeg itide kunde foranstalte de periodiske Skr. inden Aarets Ende. Schytte.
Aarhuus Stifts-Tidende, 1801-11-21
Mandagen den 30te Novbr. om Eftermiddagen Kl. 2 slet, bliver i Frue Justitsraadinde Gleerups Gaard paa det store Torv holdet offentlig Auction over endeel Sølv, Kobber, Tin, Porcelain, Steentøi, Glasser, gode Stueuhre, Chatoller, Speile, Borde, Stole, Dækketøi og mere. Saa er og endeel danske, tydske, latin skee og franske Bøger, hvoriblandt de Kongelige Forordninger fra 1643 til 1773 i 14 Bind. HedegaardsSøeret, Criminalret, hans jurid. Anmærk. over Lovens 1ste, 2den og 3die Bog; Rohtes Kongl. Reskripter i 2 Tom.; Lybechers Application og mange andre flere Bøger.
Aarhuus Stifts-Tidende, 1801-11-21
For omtrent 3 Uger siden er fra Espen Pedersen i Jordhøy bortkommen en rød Qviekalv med en liden Stiern, en sort Studkalv og en sortbroged Dito. Hvem som kan give Eieren Efterretning om disse, loves en gassende Douceur.
Aarhuus Stifts-Tidende, 1801-11-21
En 3 a 4 Uger for Michelsdag er 2 Qvickalve, begge rødbrogede, stiernede og med hvide Been, bortkommen fra Niels Frandsen, i Ego Bye. Hvo som maatte forekomme disse og vil give Eieren Efterretning derom, kan derfore vente en billig Douceur.
Aarhuus Stifts-Tidende, 1801-11-21
Tronhiemsk Høstild i Fierdinger og hollandske Oste, er at faae hos Schmidt og Galthen.
Aarhuus Stifts-Tidende, 1801-11-21
Her paa Adresse=Contoiret faaes tilkiøbs. Markedspasser, a Bog .. 3 Mk. Linieret Papiir til Auctionsforretninger, a Bog 2 Mk.
Aarhuus Stifts-Tidende, 1801-11-25
Indenlandsk. J Følge en fra det Kongelige danske Cancellie indkommen Skrivelse af 14de d. M. skal paa næstkommende Nytaarsdag ved den offentlige Gudstieneste skee Erindring og Taksigelse i Anledning af de lykkelig afvendte Farer, der truede Fædrenelandet, og den nu igien erhvervede Fred.
Aarhuus Stifts-Tidende, 1801-11-25
Orlogskibet Prindsesse Lovisa Augusta og Fregatten Jris er gaaet under Seil, det første til Norge og det andet til Vestindien. Vagtskibet i Sundet Fregatten Bornholm, som blev afløst af Briggen Nidelven, er kommen fra Sundet og den 20de Novbr. lagt ind igiennem Bommen. Det asiatiske Compagnies Skib Holsteen, som føres af Capt. Helsting, er afseilet til Ostindien, med en Ladning Cargaison.
Aarhuus Stifts-Tidende, 1801-11-25
Af Collegialtidenden sees nu at Aarsagen hvorfor de Kiøbenhavnske Færgefolk ikke kunne naae til det den 3die paa Kbhvns Rhed kantrede Skib, var at de havde en gl. Baad, og da den blev fyldt med Vand, saae Folkene sig ei i Stand til at naae Vraget uden med Fare for selv at sætte Livet til, hvorfore de maatte vende tilbage uden at opnaae deres Hensigt, skiønt de vare uden for Lunetten. Færgemand Bagge som tog en fordeelagtigere Vei, var derimod saa hældig, dog med øiensynlig Livsfare, at redde de 7 Mand, hvilket allerede forhen i disse Aviser ser meldt, ligesom at han afslog den ham af Grosserer, Staal Hagen tilbudte Belønning. Efterat denne Beretning fra Cancelliet har været Hs. Majestæt forelagt, har det behaget Allerhøistsamme, at resolvere saaledes: Af Cancelliets allerunderdanigste Beretning, angaaende 7 Skibbrudnes Redning, den 3die Novbr. d. A.,
Aarhuus Stifts-Tidende, 1801-11-25
paa Khvns Rehd, have vi med den Fornøielse, som Vi altid føle ved værdige Dannemænds ædle Daad, erfaret: deels, at Grosserer Staal Hagen, dreven af Menneske kierligheds Følelse, ved udlovede Belønninger, har opfordret alle dem, som kunne komme de Ulykkelige til Redning, deels, den raske og ærekiære Færgemand Bagges Mod, med hvilket han, understyttet af de brave Færgemænd, Frederich Wilhelmsen, Peder Magnusen og Lars Jensen Worm, samt Tienestekarlene Christian og Jens, uforsagt har trodset Faren, reddet de Ulykkelige, og, efterat have opnaaet sit Øiemeed, allerede lykkelig derved, forkastet hver anden Belønning. Vi ansee det for en kiær Pligt, at skiænke dem, som udmærke sig ved slige Handlinger, den Hæder, hvortil de have grundet Adgang. Vi ville derfor, at Cancelliet tilkiendegiver Grosserer Staal Hagen Vort allernaadigste bifald for hans værdige Forhold i denne Sag. Vi forunde Færgemanden Bagge Sølvmedaillen pro meritis, og en aarlig Pension af 30 Rdr. Vi skiænke enhver af dem, som foruden Færgemand Bagge, have deeltaget i Redningen, en Præmie af 5 danske Ducater. Der tales om, at en Commission med det første vil blive udseet til at afgaae til Ostindien, for ogsaa at tage vore derværende Eiendomme, som Engelænderne have bemægtiget sig, igien i Besiddelse. Cancellieraad Ewald, forhenværende Konsul i Cette, skal være bestemt til en af Commissionens Medlemmer.
Aarhuus Stifts-Tidende, 1801-11-25
Underhandlingerne med Rigsstaden Lübeck, over Byttet af adskillige Landsbyer, der ligge i Kongens og Stadens Territorium ere nær ved at sluttes.
Aarhuus Stifts-Tidende, 1801-11-25
Skagen, den 7de Nobember. Sidste Tirsdag, den 3die d., havde vi her saa gyselig en Storm, tilligemed Sneefog, af Nordost, hvis Lige neppe nogen kan erindre sig. Vandet gik saa høit, at man paa den søndre Side kunde roe med smaae Baade omkring mange af de Huse som ligge nærmest ved Havet. J dette forskrækkelige Veir, strandede tet vesten for Høien (Gammelskagen) et stort svensk Skib, kommende sidst fra Engeland, destineret til Stokholm, ladt med Salt og Citroner. Faa Minutter efter at det var kommen til Grunden, var det i mange Tusinde Stykker. Af Mandskabet, som bestod af 20 Mand, blev kun 7 bierget; de øvrige 13 hvoriblant Kapitainen og Styrmanden bleve et Rov for de forfærdelige Bølger, og endnu er ingen af dem dreven til Land. Kapitainens Navn var Friderik Grate Henning, og Skibet hedte Kronprindsen. Paa samme Tid indstrandede der 3 Skibe imellem Skiveren, i Raaberg Sogn og Vesterklit i Tversted Sogn. Efter Sigende skal de alle være Svenske. Af det ene skal det meste af Ladningen, som bestod af Bræder, Jern og Tiære, være bierget, men kuns een Mand af Besætningen. De andre 2 skulle være komne fra Vesten med Salt. og Frugter, samt Sukker m.v. Mandskabet af det ene er bierget, men paa det andet reent forliist. Længere oppe med Vestkysten ere saavidt spørges kan, ogsaa adskillige Skibe forulykkede. Paa Bangsbye Strand er forliist i samme Uveir en sønderborger Jagt, ladt med Brændeviin a. Folkene alle blevne, paa Kiøbmanden, nær, som havde bunden sig fast til Vraget, og i denne Stilling holdt ud i mange Timer.
Aarhuus Stifts-Tidende, 1801-11-25
Den 28de i forrige Maaned indtraf det Uheld, at af 2de Baade, som vare afseilede fra Skagen med Fisk til Aalborg, kuldseilede den ene ikke langt fra Vaarsøe. Den anden Baad var dog saa nær, at den saa det, vente om og biergede de 2de Mænd der havde været i Baaden, og nu vare kravlede op paa Kiølen af den. Men Baaden og alt hvad der var, forliistes. For Eieren af Kaaberbølle, E. Vest, blev et nyt Fæehuus, i Stormen den 3die Novbr. omkastet, hvorved ikke allene Huset blev spoleret, endeel Høe og Korn fordervet, men hans Heste bleve ihielslagne, Faaer og Qvæg saa forslaaet, at ingen Haab er at de nogen Tid meere vil komme til Nytte. Stormen rasede saa stærk, at Folkene først efter adskillige forgieves Forsøg kunde tvinge dem over Gaarden, da de hørte Faldet; det forekom dem tillige, som Jorden rystede, da Sengene, vestede under dem.
Aarhuus Stifts-Tidende, 1801-11-25
Den usædvanlige stærke Storm, som rasede den 3die d. M. har ogsaa anrettet adskillige Ødelæggelser i Hertugdømmene. I Ditmarsken og Egnen deromkring ere næsten alle Veirmøller blæste ned, og Jndbyggerne derved satte i stor Forlegenhed for at faae deres Korn malet.
Aarhuus Stifts-Tidende, 1801-11-25
Den 21de Novbr. har man igien ved Helsingøer havt en meget stærk Storm af S. S. V. Nogle Skibe paa Rheden drev for deres Ankere. Et Skib har mistet sin Fokkemast og sin Bagspryt, et andet har maattet kappe sit Ankertoug og søgt den aabne Søe.
Aarhuus Stifts-Tidende, 1801-11-25
Fra den 17de til den 20de Novbr. ere 63 Skibe, expederede i Sundet.
Aarhuus Stifts-Tidende, 1801-11-25
Fra den 14de til den 16de Novbr. ere 18 Skibe passerede den schlesvig holsteenske Kanal.
Aarhuus Stifts-Tidende, 1801-11-25
Ved en stille Død i Gaar Morges Kl. 6, har den alvise Gud, kaldet min elskelige og agtværdige Svigerfader Kammerraad Just Michael Lund paa Seilgaard, til et Himmelsk Liv, i hans Alders 80 Aar. Træt at Dage og Arbeide i Livet, naaede Han sine Ønskers Maal - Han døde vel - Slægt, Venner og Bekiendtere erindre hans gode oprigtige Vandel her. Westerkielstrup, den 16de November 1801. N. Hastrup.
Aarhuus Stifts-Tidende, 1801-11-25
At min elskede Søster Ane Brøchner, Enke efter sal. Provst Blichert, forhen Sognepræst i Tvede, ved en rolig Død blev kaldet herfra den 12te d. M., efter nogle Dages Sygeleie her i Præstegaarden, og har efterladt sig 6 uforsørgede Børn; dette bekiendtgiøres herved skyldigst for fraværende Bekiendte og Venner af Støvring Præstegaard, den 23de November 1801. S. W. Brøchner.
Aarhuus Stifts-Tidende, 1801-11-25
Efter nogen Tids Sygeleie, behagede det Forsynet her paa Gaarden i Dag at bortkalde til et bedre Liv, Frue Consistorialraadinde Holst, fød Falkenschiold, i hendes Alders 64 Aar.
Aarhuus Stifts-Tidende, 1801-11-25
Dette undlader man ikke efter nu brugelig Maade herved at bekiendtgiøre den salig Afdødes respective Slægt. og Venner. Constantinsborg, den 18de Novbr. 1801. Fædder Charissius.
Aarhuus Stifts-Tidende, 1801-11-25
Prædikanterne paa Fredag. Domkirken Hr. Stiftsprovst Jansen. Fruekirke Hr. Provst Bechmann.
Aarhuus Stifts-Tidende, 1801-11-25
Prædikanterne paa første Søndag i Advent. Høimesse. Aftensang. Domkirken Hr. Stiftsp. Jansen. Hr. Hertel. Fruekirke Hr. Provst Bechmann. Hr. Jahnsen. Hospitalskirken Hr. Jahnsen.
Aarhuus Stifts-Tidende, 1801-11-25
Udenlandsk. Frankrig. Paa Fredsfesten den 9de havde vi herdet skiønneste Veir, det var lidet taaget, om Morgenen, men i det Øieblik man var færdig med Forberedelserne til Festen, klaredes Himmelen op, og Solen begyndte at skinne, og den skiønneste Nat forhøiede derpaa de prægtigste Jlluminationerne og det brillanteste Fyrværk som endnu er seet i Frankrig. Begge Broerne over Seinen, hvorimellem Commercetemplet stod, som hvilede paa Skibe der vare sammenbundne til hinanden, vare zirede med Trophæer og Fredsmonumenter. Skibsevolutionerne bleve udførte ved Middagstider. Skibssolkene forestillede Jndvaanere fra alle europæiske Lande, som bleve vel modtagne af Franskmændene i Commerce templet, hvor de ophængte deres Flag paa Templets Seuler. Ved dette Tempel blev Fyrværket afbrændt.
Aarhuus Stifts-Tidende, 1801-11-25
Paa det overordentlig store Theater som var bygget paa Concordepladsen, hævede sig Fredstemplet paa 94 joniske Seuler, og paa hver Side af samme 2 mindre Templer.
Aarhuus Stifts-Tidende, 1801-11-25
Om Aftenen blev af Conservatoire de Musiqve opført en stor Concert i Fredstemplet og derefter begyndte en Pan tomme: Under Krigstummel blev Fredstemplet lukket, og Tvedragt, omringet af Furier, viiste sig paa en Vogn med 2 sorte Heste for, efter samme fulgte en Forestilling af alle Krigens Rædsler, til endelig efter et Seirs skrig, mildere Toner lod sig høre. Fredstemplet blev igien aabnet, og Freden lod sig see paa en Vogn trukten af 2 hvide Heste; efter samme fulgte en Procession, som forestillede alle Folkeslag.